open-index/open-wikipedia-markdown huggingface dataset:
Ti woa

**Ti woa**, of volgens de , ** 't Is woa**, es e nummer van de ploate Ocharme ik, de êeste ploate van Flip Kowlier.

## Den tekst
:* 't Is woa da 'k nog dikwyls noa de meiskes kyke, 'k ben der oltyd geirne by
:*Moest ik oar ein, 'k zou 't 77 kêern kammn, moest ik moatn ein, 'k zou ze loatn stoan

:* 'k Benne nôoit ne goeie mins gewist, lat stoan nen angenoame vint
:*En in de liefde ei 'k ol dikwyls te kort geskootn, en toch is mynen allergrôotste wins

:*Da 'k kan bluuvn myn kopke legn in de vlieger, da je my trôost o 'k tristig benne
:*Ge zyt de ênigste in de weireld woa dak 'k ik kan by skrêem
:*Ik ben de [[kaffie]] en gy, gy zyt de [[zêem]]

:*Moa vanavound goa 'k tôon da 'k nie veranderd benne, oude George weet nog oltyd oe da 't skêet
:*Oe da 'k u moet soigneern en pleziern, witte wyn, drôge wost en pilchards

:*En morgenn tegen dat de werkmins goat ipstoan, ton zal 't my ollemoale vergeven zyn
:*Voor oltyd is voor oltyd en dat is lange, o zô lange, moa 't zal wel
:* 't Zal wel moeten goan
:* 't Zal wel moeten goan
:* 't Zal wel moeten goan
In 't park

**In 't park**, es e nummer van de ploate Ocharme ik, de êeste ploate van Flip Kowlier en goat over jeugdsentiment.

## Den tekst
:*In 't park, was 't lik vroeger
:*Te vele lachene met domme diengn
:* 't Was eigenlijk te koud voe te bluuvn, niet dan me weggiengn
:*De nacht wa nog puber gegeneerd voe zyn puustn
:*We zochten achter dienen êne zin, moa we voundn nie de justn

::refrein:
::*Lat oes nu toch êerlik zyn, en vroag my nie woarom
::*Oundanks myn leerne veste ben 'k nog even jounk lik ton
::*Ondanks oes nieuwe gestn, gôat er toch nie' van komn

:*Hêes zyn is skône, o j'der zelve gin last van eit
:*En ge zegt morgen goa 'k stoppn, en ik lache en gy bleit
:* 'k Kanne zeggn da 't ok is, 'k kanne zeggn da 'k et verstoa
:*Moa doa zyn me were vet mee, 't was 't ênigste dan m'ôan

:*lat oes nu toch eêrlik zyn, en vroag my nie wôarom
:*oundanks de goeie voôrneemns da 'k gemakt hih in 't nor hier kommn
:''ondanks oes nieuwe gestn gôat er toch nie' van kommn
Kwestie van organisatie

**Kwestie van organisatie**, es e nummer van de ploate Ocharme ik, de êeste ploate van Flip Kowlier en goat over de gedroagiengn van e vroegere vriendinne achter dat were ne ki gedoan was en over de zinne "we kunn olsan nog vriendn bluuvn".

## Den tekst
:*Vrydag ei gezeid da we elkoar wel nog gingn zien
:*En ton voelde 'k ik uw lippn tegen myn koake
:* 't Wa juste een kweste van organisatie en goeste miskien

::refrein:
::* 'k Ad nie gepeisd an liefdadigheid
::*Levert ol under warmte en under liefde in
::*Tôont u skôon erte vo Flip

:*Da je gy nog gezeid ad, verskiet niet en ge zult langer leven
:* 't Ging moeilijk weirdn want 't aktiegedêelte blêef weg
:*Wist je dat in bad zittn skrêem ne vorm van bespoarieng is?

:refrein

:*En achter een weke of zeevne kwamme 'k ik u teegn
:*En a je my ol erkend ad, a je ollesis nog niet te vee goeste voe my te zien
:*Moa 'k weet u nu weunn en 'k vrêze da 'k 't doa nie goa by loatn

:*Wik a je gepeisd van gin liefdadigheid? Nu ei my wel ol erkend
:*Een mes da kan telln qua skerpte, geeft uw skôon erte an Flip

:*Geeft u skôon erta an Flip, 'k goat bewoarn in een potje
:* 'k Zie da je 't moeilik èt met oasmen moa ge moet u nie loaten doen
:''Achter olles dak 'k ik voor u gedoan ei...
't Beste moe nog komm

**'t beste moe nog komm** es een liedje van de muziekgroep 't Hof Van Commerce. 't Stoat ip uddern derdn CD, Rocky 7.

## Den tekst
:*Peist erover,
:*de muzzik e verskillend
:**te een andere frequentie.''
:''Je zit toch nie content gie.
:''Met ’t gene da ze draai’n ip de radio,
:''Ik goa in studio en moak’n e ploate.
:''Ik drinke woater.
:''Ik vulle goat’n me silicone.
:''Ik komme buttn, ik zie u ligg’n.
:**Zeg mie, wuk moeje gie nog e vo te drink’n?*

:*Joene shit e wack.
:*Joen beats trekk’n ip gin kloat’n.
:*Ge rapt vo de moate,
:*Jenne show stinkt.
:*Je pick-up’s zyn JB’s.
:*Je skoenn zyn open;
:*‘k Zoen ip ginne verbetering hoopn.
:*Van de ferm talent.
:*‘k vroag’n me of of da je eig’lik et wat va muziek kent.
:*Verzekerst zo vele nog nie da je wit over koedel in Gent.
:*Nu ja gow;
:*D’n eenn is acrobaat en d’n ander’n e clown.
:*Van d’n eenn is ’t vo de klucht en van d’n ander’n vo de show.
:*D’n eenn rockt in Torhout,
:*En d’n ander’n e d’n DJ ip nen trouw.
:*D’n eenn kookt,
:*En d’n ander’n e me ruzze lauw.
:*Kreppeloare!
:*De groupies voll’n flouw.
:*Ze ligg’n gestapeld in lagen.
:*‘k roape ze ip van de ground.
:*‘k goa ze spoaren vo loater.
:*En gebruik’n in m’n us.
:*‘k Goa mezelf’n exposeern lik een ounderbroek
:*zounder krus.
:*‘k geve vulle commentaar.
:*In grote supplus.

:*‘k ben den besten ip joenen LP.
:*’t Zol je leer’n van te vraag’n,
:*leverancier doe nie mee.
:*En ton nog zegg’n da ‘k et doen vo de sport.
:*De maniere da j’ gie bezig ziet e ‘k wee nie oe fort.
:*Full-time rocksterren zyn e wuk dakkik doe.
:*Achter ol die joar’n ben kik zo taai lik

:*caoutchouc
:*Mo ’t e vo mie dak benne en wuk dakkik doe.
:*En van de reste krigge kik nen dégout.

:*Ge zit ollik de (puiste, nie din) piste niet in.
:*Ge zit ol heel d’n avound te blink’n.
:*‘k Ben ier nog ma juste kerel.
:*Zeg mie, wuk moeje gie nog e vo te drink’n?

:*Ge zit ollik de piste niet in
:*Ge zit ol heel d’n avound te blink’n.
:*‘k Ben ier nog ma juste kerel.
:*Zeg mie, wuk moeje gie nog e vo te drink’n?
Tristig Feit

**Tristig Feit**, es  nummer van de ploate In de fik, de twêede ploate van Flip Kowlier.

## Den tekst
:* 'k Eit under nôoit gezeid, dat is gin êerlikeid
:*Moa ge zou my nôoit verstoan, doarom ei 'k 't nie gedoan
:* 'k Ben 'k ik nie van ier, ge ziet da an myn vier
:*En myn vrimdsôortig lyf, ol myn bewegiengn styf

:*Myn kinderlik gedrag, en ton dienn dwoaze lach
:*Drie tepels ip myn borst, nôoitn ginne last van vorst
:*Oltyd de beste puntn, en de roarste stuntn
:*Der woarn hints genoeg, dat er nôoit niemand nie vroeg

::refrein:
::* 't Is uuteindlik toch een tristig feit
::* 'k Ei geluusterd en gy eit gezeid
::*Moar omgekêerd ei gy lik nietn ghoord
::*En dat is iets da my onmetelik stôort

:*Zie je gy, echt nie, da 'k nie passe ip die weireldbol
:*A je da nu echt niet ip, da vinde 'k ik geflipt
:*Ben echt wel "pissed" ip gy, 't is typisch da je 't nie zie

:*Myn snot is dounkerbruun, ben skuw under tribune
:*Myn vel doek ’s avounds of, en 'k steek 't in myn skof
:*’t Gès wa groener doa, ol is dat einglik nie woa
:*en 'k a doar echt wel oar, we luusterden no mekoar

:*ik ei van nietn spyt, en droage gin verwyt
:''ge zyt gy wik da je zyt, o je moa de pyn verbyt

:refrein
Nonkel Dirk

**Nonkel Dirk**, es  nummer van de ploate In de fik, de twêede ploate van Flip Kowlier.

## Den tekst
:*Gistern eit myn zuster vo den êeste kêe sinds ôoit eur ne vrijer meegebrocht noa toezens tuus
:*Vader was wa lastig en oes moeder was nerveus, ze was te zessen ipgestoan voe de grôte kuus
:*En 't ziet er ginnen slimmn uut moa j'es wel sympathiek en myn zuster leek gelukkig, 't is 't ênige da telt vo my

:*Nonkel Dirk is homo, j'eit een vrouwe en een kind moa wie zegt er dat azoa ôok nie kan goan?
:* 't Is publiek geheim en z'ein 't nie deure noa dat skynt, voor oeznen Dirk eit oltyd zô gegoan
:*Moar ie slapt veel minder goed dan vroeger, dat is dramatiek, troage moa zeker takelt ie af, mentoal en fysiek

::refrein:
::*En de weireld bluft moa droain en 't is wel spytig dat ol de verkêerde kant is lik dat er niet an de hand is
::*En de weireld bluft wok droain zounder oes

:*Anneke is 20, z'eit nog nôoit ne vrijer ghèd en 't begint meskien een bitje of te steekn
:* 't Meiske is voorzichtig en kan da goe verstoan, ze stoan pertank te dringn in hêle reekn
:*Moar oe langer da ze wacht oe moeiliker dat is voe te begunn en ze peist ol af en toe ne kêer an een carrière by de nunn

:refrein

:*Ik, ik ben ne pipo en 't is nietn nôoit nie wel en ik weet 't ôok ollemolle nie mi
:* 'k Moete nog van olles doen en nog vee mêer vertelln, 'k ben an trachtn voe gin vryen tyd mi t'ein
:* 's Avonds loate in myn bedde bluuf 'k wakker voe skoapkes te telln, 'k ei gin goeste voe te slapen, 'k ei mêer goeste voe no 'n twie te belln
Kom mor ip

**Kom mor ip** es een liedje van de muziekgroep 't Hof Van Commerce. 't Stoat ip uddern derdn cd, Rocky 7, en es uutgekoomn als êeste single en wos ne redelik grôotn radiohit.

## Den tekst
:**t Hof van Commerce''

:''1 Mississippi, 2 Mississippi, 3
:''De leverancier zorgt voor de party
:''Bier zounder alcohol, da vind je ier nie
:''Moa wel nen oop wuuvjes in monokini
:''Wunder vree zwoar an charcuterie
:''Heel de nacht deure
:'' 'k Ei een vulle batterie
:''Een zoale en volk en een disk-jockey
:''Niemand minder dan oezen eigen 4T

:''Sloa mor ip de belle, de match es gedoan
:'' 't Es ier nen MC ut d'elle''
:''Ge kost et al roadn
:'' 't Es were tyd, 't loatste eur es gesloan
:''Het verdict van God eit mysterieuze boann

:''Der moeten wa gasten ip under plekke gezet
:''W'en weg gewist, 't publiek et 't lastig gèd
:''Moa we maken retour en 't es were vet
:''Ip volume drie, ei, ge zy gered

::refrein:
::''Na na na naah, na na na nah
::''Buzze e gereed, kom mor ip
::''Na na na naah, na na na nah
::''Kowlier e gereed, en 't zit er ip

:''Gedoan me controverse, wit dak et mjene
:**t Hof van Commerce es nie best*
:*'t Hof van Commerce es ollêne*
:*Z'ein der 'n 't wa van gebakkn
:*In oes afwezigheid
:*Nu komt den oap uut de mouwe
:*Wuk a me gezeid? Wien es 't er nummer 1, nummer 1 van de scene?
:*Zelfs de sterren van 't veld goan de competitie mydn
:*Beste rivalen, de kust e nie kloar
:*Go je moaten goan oaln, of ge zy me jen oar

:*Ei, ei, vee te vee bier e 'k  moete pissn
:*Sorry wuuvje, moa ge goa my moeten missn
:**t wc of na buutn, ik moete beslissen''
:''Goe peizen nu, nie vergissen, da struukske an den overkant
:''Da zie 'k ik zitten 't es veel gemakkelijker, ge moe nie mikken
:'' 't Volk op de stroate zegt "Kyku noa dien dikkn"
:''Want ounder die struukn ligt er een te pittn

:''Ei DJ, mok moar dat buust, mok moar dat buust
:''Ei DJ, 't volume ip duusd.
:''Dak 't voeln in myn klootn''

:refrein

:''Geboren in Yzegem, weunachtig in Gent
:**k Ei gasten uutgelachen, 'k ei vrouwen verwend*
:*Pak genoegen me my, Johnny Depp es nie vry
:* 'k Eit gelezen in de Story, ie es in gang me Vanessa Paradis
:* 'Is woa, tot doar die fantasie, en 'k ging 't oar vergeven, van 'Joe, le taxi'
:*Want 'k ben ne grote mins, ik e izakken begrip
:*Tôog my jen erte en ik terte derip
Slayer

thumb|Slayer in 2006
[thumb|Slayer ip ''Fields of Rock'' in [Holland (2007)]]
**Slayer** is en Amerikoanschn thrash-metalband uut Los Angeles. Tope me Metallica, Megadeth en Anthrax zyn z'ereeknd toet de grôte viere (The Big Four) van de thrash.

## Geschiedenisse
Slayer is ountstoan in 1981 toen an Kerry King en Jeff Hanneman Tom Araya en Dave Lombardo vroegn voen by nundern groep te komn speeln. In 't begun speeldn ze surtout covers va Judas Priest en Iron Maiden. 't Begun van nunder bekendeid kwam 't er toene an ze e numer muchtn zettn up 't verzoamelalbum *Metal Massacre II*. 

In 1983 brochtn ze ounder Metal Blade nundern êestn langspeler uut: *Show no Mercy*. De grôte deurbroake wos nunder twidde ploate *Reign in Blood* uut 1986. Voe styf vele metalliefebbers i dadde nog ossan de beste thrashploate ôois, me de numers *Angel of Death* en *Raining Blood*. Wuk dat er surtout upviel, wos d'indeliksche vitesse woamei dat er espeeld wos.

Achter *Reign in Blood* giengn ze me mêer melodie speeln en de meziek kwam e bitje troagerder. 

In 1991 gienk Dave Lombardo weg voe mo tien joar loater were te kêern. In dien tyd wos Slayer mêer modern goan speeln (me zest nu-metalinvloedn). Oendertusschn moakn zo nog ossan meziek en treedn ze nog ossan up (in België 'n latste kêe up Graspop 2007).

## In West-Vloandern
Slayer et 2 keirs espeeld in West-Vloandern. Up 26 meie 1985 (nunder êeste uptreedn in Europa) en up 'n zestn dag in 1987 woarn ze up 't *Heavy Sound Festival* in Poperienge. Up 'n achterkant van *Reign in Blood* (voe vele metalheads êen van dé thrash-klassiekers) stoat er e fotto die etrokkn is in Poperienge (me bliksjes Stella in nunder ann).

## Controverse
Ol hêel nunder carrière zyn de leedn van Slayer beschuldigd van nazi-sympathieën t' en en van racistn te zyn. Nunder logo et trekkn van e swastika met en oadeloare up en ze noemn nunder eign *Slaytanic Wehrmacht*. Verzeker is dat ollemoale dêel va nunder imago.

In 1996 zyn z'anekloagd deur d'ouders van e misje die vermord wos deur 3 gastn die vele no Slayer ortn. Ze zein dat deur d'agressieve tekstn over môordn en 'n duvel wos dan die gastn dat edoan an me nunder dochter. Uutendelik zyn ze nie verôordêeld omdat 'n rechter gin verband zag tusschn de meziek en de môordn. Ze zyn nie 'n ênigstn groep die voe zukke zoakn anekloagd is (oek Metallica et dat teegn ekomn). 
## Groepsleedn
* Tom Araya (zang en basgitaar)
* Jeff Hanneman (gitaar)
* Kerry King (gitaar)
* Dave Lombardo (drum)
## Discografie
* Show No Mercy (1983)
* Haunting the Chapel EP (1984)
* Live Undead 2 (1984)
* Hell Awaits (1985)
* Live Undead (1985)
* Reign in Blood (1986)
* South of Heaven (1988)
* Seasons in the Abyss (1990)
* Postmortem (1990)
* Decade of Aggression: Live (1991)
* Divine Intervention (1994)
* Undisputed Attitude (1996)
* Diabolus in Musica (1998)
* Stain of Mind (1998)
* God Hates Us All (2001)
* War At The Warfield (2002) (Live-DVD)
* Soundtrack to the Apocalypse (2003)
* Still Reigning (2004) (Live-DVD)
* Christ Illusion (2006)
* World Painted Blood (2009)
* Repentless (2015)

## Externe koppeliengn
* Officiëeln site
* Slayer live in Poperienge in 1985

## Bronn
Uzetje van Majutte

thumb|<center>Uzetje van Majutte
thumb|<center>Interieur van 't uzetje van Majutte uutgebeeld in de visschersstoet
’t **Uzetje van Majutte** is één van de wèinige overgebleevn restantn van ’t visschersleevn in Blanknberge.

De Breydelstroate in Blanknberge was tout in ’t joar 1900 bykan allêne beweund deur visschersmenoages me styf vele joungers. In dien tyd wast er e visschersgemêenschap me 66 van die klêne uzetjes en twee cafeetjes. ‘t Stratje gaf uut ip e dune. De beweuners van die visschersuzetjes weundn styf dichte by under platbodemschuutn, die ip ‘t strange wierdn getrokkn. 

Van ‘t visschersleevn van vroeger getuugn nog twee geklasseerde uzetjes: ‘t schilderachtig Uzetje van Majutte met z’n wit puntgeveltje ip numero 10 en 't twidde uzetje ip numero 27.

’t Uzetje van Majutte et een oundiepe funderinge, drie stêens diepe in ‘t dunezand. Je moe je kop stuupn vo deur de dubbele koeiestaldeure binn te geroakn. In de balkn zie je overal scheepswerk. E boogveistertje gaf vroeger uutzicht ip de duunn. In ’t voorplatstje ist er e schouwe met Delftse tiggels. In den eird stoat er een oude inscriptie met de spreuke: "Maeghere Cuecken en Herten Blye". De vloer is beleid me klêne rôodgebakkn tiggels. In ‘t keukentje ist er e twiddn open eird me were e grôte schouwe en een oude roundgemetste "pekelpit" ofgeslootn met e deksel in out. In de balkn boovn de keukn zit er e planke van e Blanknbergsche schute verwerkt, die verzekers is angespoeld. Ounder ’t dek van Boomsche pannen ist er e gebinte in out en e grôte zolder.  

Niemand wit juste oe oud da ’t uzetje is. ‘t Is vele generoaties lange beweund gewist deur de visschersfamilie Debruyne, met de lapnoame de "Majuttes". De latste visscher die d’r weunde was Jan Majutte. 

## Bronne
*Maritiem Erfgoed Blanknberge.
## Externe koppeliengn
*Uzetje van Majutte ip Open Monumentndag
*Inventaris Bouwkundig Erfgoed
Ploegsteirt

**Ploegsteirte** (officiële noame in't Frans en Nederlands: *Ploegsteert*) es 'n dorp in de provinsje Henegouwn. 't Is e prochie van de gemêente Koomn-Woastn. By Ploegsteirte zit oek nog 't gehucht 'n Bizee (officiële noame: Le Bizet). Ploegsteirt legt tusschn de Fransche grenze en Mêesn. Langsn de zuudkant van Ploegsteirt lôopt de Leie.

## Geschiedenisse
thumb|left|250px|<center>Ploegsteirt Memorioal
De noame Ploegsteirte komt, voe zoverre da we weetn, voe 'n êeste ki vôorn in tekstn in 1622. Ploegsteirt lag in tydde ip't kruuspunt van drie bisdommn: da van Dôornik, Atrecht en Terwoan-Yper. 't Kwam e gemêente in 1850 toen da 't nem ofschidde va Woastn. 

Ploegsteirte zelve wos ni bezet deur de Duutsche in 1914. 
Winston Churchill, de loatern êestn Minister van Iengeland, wos der nog e tydege ekazerneerd. Moa in de streke round Ploegsteirte ist er zwoar evochtn in 'n Êestn Weireldôorlog. Getuge *Ploegsteert Memorial*: e grôot monument op de Mêeschenseroute. 't Is ter êre va de 11.000 militairn van 't Gemênebest zounder noame die esneuveld zyn in 'n Êestn Weireldôorlog. Ol die soldoatn vieln ni in de "grôte" veldsloagn, moa in de dagdoageliksche gevichtn. An 'n ingang van 't memorioal stoan d'r twêe witte lêeuws. 

Toet in 1962, by de verleggieng van de toalgrenze, wos Ploegsteirte nog West-Vlams groundgebied. Doamei zyn d'r nog vele menschen die Vlams klappn. In 1977 wierd et by de fuuzjegemêente Koomn-Woastn gestookn.

## Evenementn
Idder joar, op 'n elfsn november, zyn 't er grôte loopkoersen (*Memorial Trophy* of *Course du Souvenir*). D'r is e koers van 8 kilomeiters, moa 'n belangryksten is den oaven marathong.

## Economie
Vele menschen uut de streke werkn in de brikterie.

## Bekende Ploegsteirtenoars
*Frank Vandenbroucke, coureur
*Jonathan Blondel, foetboller
't Veld

# e gehucht in Mullebeke, zie: 't Veld (Mullebeke)
# een natuurdomein in Ardôoie naby da zelste gehucht, zie 't Veld (Ardôoie)
Mecheln

**Mecheln** (officieel: Mechelen) is e stad in Belgie, in de provinsje Antwerpn. 't Legt tusschen Antwerpn e Brussel. D'r wunt à peu près 80.000 man. De bynoame van d'inweuners is Moaneblusschers. 

## Geschiedenisse
* Ze klappn ol va Mecheln in 't joar 1008. De noame van 't steej komt messchiens van 't wôord *mahal* wuk da vergoaderplekke wil zeggn. 
* De stad wos toet in 'n 18sn êeuw zelfstandig binn de Heerlijkheid Mechelen. Mecheln wos zelfs, in 'n 15sn êeuw, e tydege 'n oofdstad van de Nederlann. 
* In 1835 wos Mecheln nog e ki 't centrum van 't land. Want ton goungn d' êeste tringlynn va Mecheln na Brussel, Antwerpn en Dendermonde.

## Beziensweirdigeedn
*Grôte Markt.
*De Sint-Romboutskathedroale.
*De barokke Onze-Lieve-Vrouwe-van-Hanswykbasilieke.
*Grôot Begynhof.
*Stadhuus mè Loaknhalle en Belfort. 
*Brusselpôorte, ênigste overbluuvende stadspôorte en archeologisch museum.
*Hof van Savoye, nu 't gerechtshof van Mecheln, moa vroeger de residentie van Margaretha van Oostnryk.
*Technopolis, e museum over techniek en weetnschap woa da je zelve ôok vele kun uttestn en probeern.

Ofbeeldienge:Mechelen Sint-Rombouts.JPG |Sint-Romboutstôorn, genoemd na de patrôon van de stad
Ofbeeldienge: Mechelen City Hall 01.JPG|Stadhuus mè Loaknhalle en Belfort
Ofbeeldienge: Mechelen, de Brusselpoort RM3411 foto8 2011-09-23 12.52.jpg |Brusselpôorte
Ofbeeldienge: Hof van Margareta.JPG|Hof van Savoye


## Bekende Mecheloars
* Rik De Saedeleer, voetbolcommentateur
* Franciscus Monachus, (of Frans Smunck, c. 1490-1565), kartograf 
* Yves Desmet, journalist by De Morgen
* Carry Goossens, Oscar van de Kampioenen
* Mark Uytterhoeven, media-figure

## Sport
Mecheln et twêe voetbolploegn: Racing Mechelen (stamnummer 24) e KV Mechelen (stamnummer 25). Ze bestoan olletwêe sedert 1904. De fans van de ploegn kunn makoars bloed drienkn.

## Rivaliteit met Antwerpn
D'r bestoat e gezounde rivaliteit tusschn Antwerpn en Mecheln. Dat ziej ounder anger in de folklore round Opsinjoorke, een outn puppe da ze in Mecheln meidroagn by grôte stoetn, en in de lucht smytn en were opvangn. In 1949 addn Antwerpsche studentn die puppe etjoept uut e museum. In 1971 wos 't were van dat: niemand wit wie da ze epakt adde, moa Opsinjoorke voungn ze achternoar were in 't gevang van Mecheln.

## Referensjes


## Externe koppelienge
* Site van de gemêente
Benny Vansteelant

**Benny Vansteelant** (Toeroet, 19 november 1976 - Roeseloare, 14 september 2007) wos e duatleet uut Toeroet. Vansteelant wos absolute top in zyn discipline: e wos mêerdere kêern Europees en weireldkampioen. Benny Vansteelant adde e joungern broere, Joerie, die oek styf goed is in duatlons.

## Dodelik accident
Op 8 september 2007 rakte Vansteelant zwoar gekwetst bissen datn an 't trainn wos in Gits. Een otto uut e zystroate schepte nem op. Vansteelant wos opgenoomn in 't zieknuus van Roeseloare woa dat 'n zes doagn loater overleed. Achter d'autopsie es't gebleekn dat ie gestorvn es deur een longembolie, en da die verôorzoakt gewist es deur et oungeval.

In de zomer van 2002 wos Benny Vansteelant ol e ki zwoar evolln op training in Font-Romeu. Gevolg: e schedel- en e sleutelbêenbreuke. E moeste ton moandnlank revalideern, moar e kwam toch were.

## Palmares
*1999: Weireldkampioen korte afstand by de juniors in Gernika (20px)
*1999: Europees kampioen by de elite in Blumeau (20px)
*2000: Weireldkampioen korte afstand by de elite in Calais (20px)
*2000: Weireldkampioen lange afstand by de elite in Pretoria (20px)
*2001: Weireldkampioen lange afstand by de elite in Venray (20px)
*2001: Weireldkampioen korte afstand by de elite in Rimini (20px)
*2001: Europees kampioen by de elite in Mafra (20px)
*2002: Europees kampioen by de elite in Zeits (20px)
*2003: Weireldkampioen korte afstand by de elite in Affeltern (20px)
*2003: Europees kampioen by de elite in Varallo (20px)
*2004: Weireldkampioen korte afstand by de elite in Geel (20px)
*2005: Weireldkampioen lange afstand by de elite in Barcis (20px)
*2006: Weireldkampioen lange afstand by de elite in Frederica (20px)
*2007: Europees kampioen by de elite in Edingburgh (20px)

## Erkennieng
*2003: Vansteelant krygt 't Vlaams Sportjuweel, e trofee daj moa êne ki in je carrière ku winn.
*2003: West-Vlaams sportman van het jaar
*2006: West-Vlaams sportman van het jaar
*Op 't WK lange afstand in Richmond (VS) wos 't rugnummer 1 ni uutgereikt uut respect vo Benny Vansteelant, die de regerend weireldkampioen wos.

## Boekn
**Meneer Duatlon*, Frank Van de Winkel, uutgevery Borgerhoff & Lamberigts, 2008.

## Bronn


## Externe koppelienge
* Officieeln site
* Benny en Joerie Vansteelant in aksje (beeldn: Rtv)
Duatlon

**Duatlon** is e discipline die bestoat uut twêe sportn: loopn en velokoers. Êest moetn de deelnemers loopn, doarachtr ryen in velo, en doarachter nog e ki loopn. 'n Juustn ofstand angt of van de sôorte duatlon.

De bekendstn wedstryd is de Powerman Zofingen, in Zwitserland.

## Bekende duatleetn
*Kenny Souza
*Benny Vansteelant
*Joerie Vansteelant
*Koen Maris
Hollywood Porn Stars

**Hollywood Porn Stars** zyn e Belgische rockgroepe uut Luuk.

## Biografië
In 2002 zyn Anthony Sinatra en Michael Larivière (alias Redboy) achter vors-en-tweer gemail tegoaregekomn. Anthony was in die tyd lid van Piano Club, en Michael zaat by My Cheap Little Dictaphone. Twêe daagn achter under êeste ountmoeting aan ze under êersten demo kloar me 3 liedjes, met als doel te kwalificeern vo Concours Circuit (et Woalse equivalent van Humo's Rock Rally, die e kanse gift an ounbekende groeptjes vo deure te breekn).

Ze kwalificeerdn en wierdn dus geplatst vo twêe weekn loater ip te treedn. Doavoren en ze ton Eric Swennen (ex-Discochoc) ip bas en Benoit Damoiseau ip drums ageworvn. Anthony en Michael deejn alletwêe zang en gitaar. Uutendelik en ze 't Concours Circuit gewonn.

Achter under overwinnieng en ze getêeknd by e lokaal ploatenlabel, een EP ipgepakt en begunn tourn met o.a. Hot Hot Heat, Primal Fear en The Donnas.

2004 was 't joar woarin da ze under nieuw album begostn te schryvn, en in 2005 ist ipgepakt gewist: da en ze in 4 dagen gedoan in "live" omstandigheedn (dus m.a.w. ni in e professionele studio). 't Et 2 moand gedeurd vo te mixen, en te lange latste was under nieuw album doa in 2005: *Year of the Tiger*.

In 2007 brachtn ze *Satellites* uut.

## Line-up
* Anthony Sinatra (zang, gitaar) 
* Michael Larivière (Redboy) (zang, gitaar) 
* Eric Swennen (bas) 
* Benoit Damoiseau (drums)

## Discografie
* 2002 - Demo
* 2003 - All on the S!x
* 2005 - Year of the Tiger
* 2007 - Satellites

## Externe koppeliengn
* Undern officiële site
* Fansite
Zandvoorde (Ostende)

**Zandvoorde** is een dorp in de provincie West-Vloandern en sedert 1971 een deelgemeente van de kuststad Ostende. ‘t Dorp ligt in De Polders, drie kilometer van ’t stadscenter in ’t zuudoostn. 't Weunn e goe drieduust menschn.
## Beziensweirdigheedn
:15px *Kykt noa [[Bouwkundig erfgoed in Zandvoorde (Ostende)]]*
thumb|left|<center>Onze-Lieve-Vrouwekerke
In Zandvoorde ligt et nateurgebied *De Keignaert*, dat allene moa kan bezocht wordn met de toestemminge van Natuurpunt vzw. De Keignaertkreke makt deel uut van ‘t Ostends kreekngebied dat ountstoan is binst ‘t Beleg van Ostende (1601 - 1604). Ze groafdn ton een bres in de duunn vor under te beschermn teegn de anvallnde troepn.  Doadeure brak de zee deure en overstroomde ‘t land. 
thumb|left|<center>Nateurgebied De Keignaert

Een speciaal gebouw in Zandvoorde is *’t Kasteel*, woa da nu ‘t Wykcenter gevestigd is, een polyvalente zoale.

In Zunnebeke is 't er een deelgemeente met de zelfste noame.
Sage

[thumb|'n Hekse en ne [reus]]
E **sage** is e moundelieng overgeleverde volksvertellienge die gepresenteerd wordt lik woar gebeurd. 't Woord 'sage' komt van 't Duuts 'was gesagt wird' (wa gezeid wordt). 

In e sage wordt er dikwils e bovennateurlik verschynsel verkloard. D'r kommn gin goodn in voôrn. Dat is mêer vor e mythe. En 't goat ook nie over 't leevn van heiligen. Ton zou 't e legende zyn. 't Grotste dêel van de sagen goat over spookn, tovenoars, heksn, woarzeggers en bovennateurlikke schepsels lik klopgêestn, weerwolvn, kabouters en marminn.
## Kenmerkn
*Straf vertelsel
*Moundelieng overgeleverd
*Angedikt me vele fantasie
*Bevat 'n historische kern
*E juste situerienge in tyd en ruumte
*'t Komt geloofweirdig over
*Troagisch en pessimistisch, 't lopt dikwils slicht of
## Indêlienge
In de "Vlamsche Volksverhalenbank" wordt d' indêlienge in types gebruukt:

**Demonensagen**:
*Woatergêestn: woaterduvel Kolle met 'n oak (os je by 't woater stoat kryg je 't gevoel van d'r in getrokkn te wordn), Loreley
*Eirdgêestn: dwergn, kabouters en alvermann 
*Viergêestn: dwoalluchtjes, vierbolln. Kiendjes die nie gedopt zyn kommn spookn lik dwoalluchtjes
*Luchtgêestn: gêestn van gestorvn menschn, witte wuuvn, spookbêestn 
*Ploaggêestn: Roesschaert, Lange Wapper, Kludde 
*Weerwolvn
**Toversagen**:
*Heksn: zwarte kattn, bustelstokkn, betoverde appels 
*Tovenoars: menschn doen verloorn loopn, de pyknzot loatn verdwynn uut e koartspel, e deure oopn doen deur d'r e klakke teegn te smytn
**Duvelssagen** : 
*Duvels: duvelspact, bokkepootn, zwarte houndn
*Vrymetseloars: framassongs, loges, vertrappelde Christusbeeldn
**Historische sagen**: kastêeln, verborgen schattn, verzounkn steedn

D'oudste sagen zyn de Oud-Yslandse saga's die ipgeteeknd zyn tusschn de 12e en de 14e êeuwe. Ze giengn surtout over keuniengn en heldn.

## Externe koppelienge
*Vlaamse volksverhalenbank
Ladbroke

**Ladbroke** is 'n Ostendsche punkrockmetalband die topegesteld is va groepn gelik Fortress, Getbroers en Slapdash. 

Ze zien begost in 2002 met under èèste optreden ip de Kerstmarkt van 't College, e middelboare schole. Deur da ze openstoan vo nieuwe ideeën, en deur 't mixn va moderne en oldschool subgenres, bekomn ze een uniek geluud. Oendertusschen geraakn ze gekend in West-Vloandern en zelfs doabuutn. Ze traadn ol up vo byvoorbeeld *Dunerock* in Brèènienge, in de *Frontline* in Gent, en up de *Paulusfèèstn* in Ostende.

## Leedn
Ze zien met vuuvn: Stevo (gitaar), Massen (drums), Makzin (zang), Gui (gitaar), en Kenmeister (bassgitaar). 

## Discografie
In april 2007 en ze under nieuwn CD uutgebrocht: *Without Nipples, Boobs Are Just Pointless*.
Izzegem (lied)

**Izzegem** es een liedje van de muziekgroep 't Hof Van Commerce. 't Stoat ip uddern êestn cd, En in Izzegem. 't Wos de derde single van die ploate.

## Den tekst
::Refrein (x2)
::*Ik ben geboorn in Izzegem,stad van bustels en skoenn Izzegem, Emelgem, Kachtem,
::*wein veel stroatn en wein veel groen

:**k wete nog ô'k klêene woare, 'k speeld'ig ip de stroate,''
:''me de twêe Nico's en 'k kan naar tyd vergoate.
:''Verdomme oliek, 't e zô lange leen,
:**k rêe me mynen BMX, 'k a reuvn ip myn skeen.*
:*Beh joak, 'k è weerol ne nieuwn bie in de moak,
:*oe loater ip den avond, oe grôder de voak.
:*Ôlachtern an nen auto angt'er nen trekoak.
:*En eigentlik neme 'k wraak bajoak.

:*Luustert, 't moe ne kêe gedoan zyn da 'j in myn zaakn snuustert en geld verduustert.
:**k ben da beu, nondedzjeu,''
:**k skiet'in een colère,*
:*'k goa joe lêlikker dan lêlik moakn lik Jacques Vermeire.*

:*Ôost, West, Izzegem best,
:*Izze"weed" groei beter me de kunstmest van den boerenbond uut de stroate van den BLO,
:*'k rie rapper dan ne Porche me mynen beste vélo.*

:*Wyder zyn hardcore ip oes maniere,
:*we werkn an oes tekstn lik de krekel en de miere,
:*'k versiere, XX ip nen avond, Hectoor is 't aliere?*
:*Weed e nie voe niet, 't e kweet nie oe diere.
:*Diere ?

:*Dad es een feit, ge moe ze zelve kwêekkn,
:**k aat u toch nog zô gezeit an den tillefong oe 'k u gistern belde,''
:''ge stông geweldig, zot, g'èt oeliek gin kinders in de keldre?

:''Kristof Spriet e vrêe teegn de weed,
:''oe'j em ziet, pakt u geweire en skiet,
:''recht'in zyn ol, de kogels zyn gin brol,
:**t zyn der van den Army Shop, ze kost'n twêeduust bolln.*

::Refrein (x2)

:*Gie wietn, gie klunten, gie'n ezel,
:*ge zyt ne pezewever, 't lig ip myne lever, gie strever,
:*weh joat, 't ang myn klôotn uut, skid uut, laffe puut, onôzeln tuut,oeweh !

:*Dad es ier nû ol mêer of vêertien daagn an een stik
:*da zelfste liedje met ol die mietjes die peizn dan ze beter keun reppn dan ik,
:*den Dommestik, ik, Buzza, de pykenyk, met illutriek voyagere 'k ik ip myne tillufriek,
:*let ip de mymyk, myn oanzichte, myn muule, myn froete, myn tote, myn ôofd,
:*vraag'ut an de Leverancier oe'j mie nie gelôoft.

:*Bie da'j nu twyfelt of eirselt, ge keun 't er nie an doen,
:*da 'j te stom zyt vôor ôoi 't eetn, te lomp zyt vôor een twad te weetn.
:*Goat dad ier gedoan zyn, of deurt dad ier nog lange,
:''ge zyt gie zekers zot vint, peis je da 'k ik vange ?

::Refrein (x2)
Dranouter aan Zee

**Festival aan Zee, ofgekort FAZ** (vroeger Dranouter aan Zee) is et tweede festival dat uutgoat van Folkcentrum 't Folk in Dranouter. In tegenstellienge tot Festival Dranouter wordt Festival aan Zee an 't strand van De Panne g'houdn.

Festival aan Zee is ôok nog veel klinder of Festival Dranouter en bestoat uut 2 tentn: de Main-tente en de Bar-tente. In 2014 is ter nog nen 3de podium by gekomn ip de Keunienk Leopold I -Esplanade en is den inkom gratis gewordn (noar anleidienge van 't 10-joarig bestoan).

## Geskiedenisse

## Externe koppelienge
* Officieeln site
Volbeat

250px|thumb|Volbeat in 2007 up Summer Breeze**Volbeat** is e meziekgroep uut Denemarkn die bestoat sedert 2001. Oloewel dat 'n stichter (Michael Poulsen) zyn achterground in de metal ligt (Dominus), speelt Volbeat idder Hardrock, Rockabilly en Rock 'n Roll. Invloedn zyn oundermêer Elvis (sommigte noemn de meziek oek *Elvis-metal*) en Johnny Cash, mor oek wel e dêel metalgroepn (lik Metallica en Iron Maiden). 

## Geschiedenisse
Achter da Michael Poulsen me Dominus (toune êen van de grotste metalgroepn uut Denemarkn) estopt wos, is 'n begunn me Volbeat. 't Gienk nie rechtet lik of dan z'oopt an, want de grôte deurbroake is er mor ekommn achter dan ze up 't festival van Roskilde stoegn in 2006. Nundern êestn CD is toune up nummer 18 van de Deenschn Top 40 erocht.   

Nundern twin full-cd (*Rock The Rebel/Metal The Devil*) is in Denemarkn zest endigd up numerô êen. In 2007 en ze oundermêer espeeld up Wacken, 't grotste metalfestival van de weireld.

Êen va nunder bekendste nummers is e cover van Dusty Springfield (*I only wanna be with you*).

## Leedn
*Michael Poulsen (zang en gitaar)
*Thomas Bredahl (gitaar)
*Anders Kjølholm (bas)
*Jon Larsen (drums)

## Noame
De noame *Volbeat* is uutevoen deur 'n zanger, mo 't is oek de noame van e bêestje uut Pokemon.

## Ploatn
*The Strength/The Sound/The Songs (2005)
*Rock The Rebel/Metal The Devil (2007)
*Live: Sold Out! (2008, live)
*Guitar Gangsters & Cadillac Blood (2008)
*Beyond Hell / Above Heaven (2010)
*Outlaw Gentlemen & Shady Ladies (2013)
*Seal the Deal & Let's Boogie (2016)
*Rewind, Replay, Rebound (2019)

## Externe koppelienge
*Officieeln website
Wulvergem

**Wulvergem** is de klinste, moar oek d'oudste dêelgemêente van Euvelland. 't Dorp legt dus in 't zuudn van West-Vloandern. 't Wunt à peu près 260 man. 
Wulvergem is ountstoan lik e nederzettieng an de heirweg Kassel-Wervik van de Romeinn.

Wulvergem is in de streke surtout bekend voe zyn tonêelgroep, 't Nieuw Wulvergems Toneel, da stikkn in 't West-Vlams speelt. 
thumb|left|Zicht ip Wulvergem

## Beziensweirdigeedn
:15px *Kykt noa [[Bouwkundig erfgoed in Wulvergem]]*
* De Sint-Machutuskerke wos ebouwd in 'n 15sn êeuw. Ze wos hêle kapot in 1914, en vier joar achter 'n Ôorlog en ze neur were eropebouwd. 
* 'n Eiligen Machutus kwam uut Iengeland (tope mi Sint-Brandaan), en ze zoun ounderweuge op een eiland estopt zyn om de messe te doen. Achter de messe zagen ze da ze op e walvis zaatn. In Wulvergem kuj doar nog verwyziengn na viengn. Azo et Willem Vermandere e beeld emakt, *De Walvis*, dat in Wulvergem stoat by 't ountmoetingscentrum - dat oek *De Walvis* noemt.

## Externe koppeliengn
* Toerisme Euvelland
22 juli

**22 juli** is de 203dn dag van 't joar (204dn dag in e schrikkeljoar) in de gregorioansche kalender. 't Volgn nog 162 doagn toet 't ende van 't joar.
## Geboorn
* 1478 - Filips I van Kastilië
* 1510 - Alessandro de' Medici
* 1878 - Jules Fonteyne 
* 1953 - Jan Simoen 
* 1961 - Els Helewaut
* 1992 - Selena Gomez

## Gestorvn
* 1322 - Lodewyk I van Nevers
* 1610 - Pedro Henriquez de Acevedo
* 1754 - Henri Joseph Rega
Channel Zero

thumb|right|300px|Channel Zero, 2015

**Channel Zero** is êen van de grotste en bekendste Belgische metalgroepn ôois. 

## Noame
De noame *Channel Zero* komt uut e numer van Public Enemy, *She watch Channel Zero*.

## Geschiedenisse
Channel Zero is upericht in 't Brusselsche in 't joar 1991 deur oundermêer Franky DSVD. E joar loater brochtn ze *Channel Zero* uut, woamei dan ze ol rechtet e masse fans krêegn in België, mor oek in Olland en Duutsland.

In 1993 kwam *Stigmatized* uut, da e mixt wos deur Vinnie Paul (toene drummer va Pantera). 't Wos 't begun van mêer bekendeid, ze mustn zest toern me groepn lik Obituary, M.O.D. en Napalm Death.

Nunder noastn CD *Unsafe* uut 1995 wos 't êeste dat oek uutkwam in de Verênigde Stoatn en 't wos nunder grôte deurbroake. Z'en in da joar etourd me Megadeth en in Australië deen z' en headlinetour. Van *Unsafe* zyn der 60 000 ploatn verkocht.

In 1996 brochtn ze *Black Fuel* uut. 't Zat vele mêer varioasche in, mor egliek zyn der nie mêer van verkocht. Achter e goein tour me Body Count in 1997, lietn ze weetn dan ze gienkn uut makoar goan. Z'en zevve nôois echt ezeid werom, mo 't feit dan ze nie mir echt groeidn en dat de rounde dei da nundern manager geld etjoept at, zoe mei espeeld en.

In 't zeste joar brochtn ze nog e live CD uut, d'upnoame va nunder uptreedn up Martrock Leuvn. Nunder bekendste numers zyn *Help* en *Black Fuel*.

In de Zwarste Lyste (de 70 zwarste numers) van Studio Brussel, uutezoundn up Poaschemestdag 13 april 2009 en epresenteerd deur Alex Agnew, stoeg Channel Zero drie kirs derin, up 37 me *Help*, up 27 me *Suck my Energy* en up 22 me *Black Fuel*.

In 2009 gieng het de rounde dan ze were thope gienkn kommn ('t kwam e facebookgroep voun dat te vroagn). An ze bekend miekn dan ze up 22 januoari 2010 gienkn uptreedn in 'n AB in Brussel, woarn de koartn in 1 2 3 uutverkocht, doarachter kwaamn der nog 5 uptreedns by. Z'hen oek e nieuwn single uutebrocht (*Black Flowers*) en ze stoan oek up Graspop in juni.

## Leedn
*Franky "DSVD" De Smet Van Damme (zang) 
*Xavier Carion (gitaar) 
*Tino De Martino (bas)
*Phil Baheux (drum) 
 
## Ploatn
*Channel Zero (1992) 
*Stigmatized (1993) 
*Unsafe (1995) 
*Black Fuel (1996) 
*Channel Zero Live (1997)
*Feed 'Em with a Brick (2011)
*Kill All Kings (2014)
*Exit Humanity (2017)

## Externe koppelienge
*Fansite
*Channel Zero live by Marcel Vanthilt
Lodewyk I

**Lodewyk I van Vloandern** (°Névers, round 1304 - † Crécy, 26 ogustus 1346) wos groaf van Vloandern, Nevers en Rethel. En is ouk ekend ounder de noame **Lodewyk van Nevers** (Lodewyk II) of Lodewyk van Crécy. 

In Vloandern wost 'n den opvolger van zyn grotvoader Robrecht van Béthune. Zyn voader Lodewyk I van Nevers wos gin groaf van Vloandern.

## Beleid teegn Vloandern
Lodewyk wos opekwikt an 't of in Parys. E trouwt doar op 21 juli 1320&nbsp;mi Margaretha, de dochter (8 joar) van keuning Philippe V. Omdat 'n in Vrankryk is opegroeid, wos zyn beleid ton ouk op 't Fransche ericht. Zyn vôorgangers kêekn mêer uut nar Iengeland, omda ze dat e goe verweir voen teegn Vrankryk dat ossan grodder wilde komn. Iengeland leverde vele wulle an Vloandern da doamei ryke wos ekommn. De polletiek van Lodewyk zorde voe wrevel by zyn Vlamsche ounderdoann, en de grôte steedn lik Brugge en Gent.

Azo kwamt 'n ouk in kweiste me Klaas Zannekin en zyn mann binst de Boerenipstand van Kust-Vloandern. E versloeg Zannekin in de Slag by Kassel.

In 1335 miek Lodewyk I de Gentenoars kwoad, omdat 'n de Vloamiengn - op bevel van Philippe VI, keunienk van Vrankryk -  dwoung om in ôorlog te goan met Iengeland en keunienk Edward III. 't Woarn d'êeste têekns van 'n Ounderdjoarigen ôorlog. Vloandern adde gin wulle ne mi, e wos platzak. De Gentenoars, ounder leidieng van Jacob van Artevelde, kwaamn in 1338 in opstand. Lodewyk I sloeg op de vlucht. Toen da Van Artevelde vermôord wos (in 1345) probeerde Lodewyk I were te kêern na Gent, moa dat mislukte.

Lodewyk komt an zyn ende in de Slag by Crécy in 1346, teegn d'Iengelsche. Zyn opvolger, als groaf van Vloandern, wos Lodewyk van Male.
Boudewyn V van Vloandern

**Boudewyn V van Rysel**, byenoamd **Boudewyn de Grôotn** (°1013 - ? Rysel, 1 september 1067) wos e groaf van Vloandern.

E wos de zeune van Boudewyn IV en Ogiva van Luxemburg. E volgde zyn voader op ton datn dien dôod wos. In 1028 trouwde Boudewyn V mi Adela van Vrankryk (Adela van Mêesn).

## Opportunistisch
Boudewyn V droaide me de wiend: 'n êne ki kwaamn in opstand teegn de Duutschn keizer, ton were wostn zyn bestn moat. Zyn ênigste bedoelieng wos om land by te krygn, en dat lukte redelik goed. Ounder zyn bewind - en dankzy e geforceernde trouw van zyn zeune Boudewyn VI - kwaam Henegouwn by Vloandern. 

Zyn andern zeune, Robrecht de Fries, trouwde me Geertrui, weeuwe van de groaf van Olland. Azo kost Vloandern oek e stiksje meiklappn voor e grôot dêel van de Nederlandn.

Zyn dochter, Mathilda, trouwde in 1051 me Willem de Veroveroare. Deur dienen trouw krêeg Willem de steun van Boudewyn oet ie in 1066 probêerde vo Ingeland te verôveren. Achter eur krôninge, in 1068, wierd ze keuniginne Maud. D'er zyn d'er die zeggn da ze zy  't tapyt van Bayeux zou gemakt èn.

Boudewyn a zukke goe noame dat ie by den dôod van de Franse keunink Henri I in 1060 voogd wierd van zyne minderjoarige trôonupvolger Philippe I.

## Slimme ervormiengn
Op binnlands vlak et Boudewyn 't gezag van de groaf nog versterkt deur 't bestuur te reorganiseern (kasselryen in de plekke van gouwn) en te zorgn da de kerke minder te piepn adde. 
E liet e heêle reke nieuwe steedn bouwn om de dinne bevolkte gebiedn beter te verbiengn mi de ryke steedn die an vôornoamlik an de kust en an de Schelde lein.
Azo ounstoun Toeroet, Yper, Mêesn, Rysel, en Kassel. Deze nieuwe steedn woarn d'oofdplekke van e kasselrye, en ze krêegn e joarmart om de commercantn an te trekkn.

## Vrouwe en jounges
Boudewyn en Adela haan vuuf jounges:
*Boudewyn VI van Vloandern (1030-1070)
*Mathilda van Vloandern (1031-1083), getrouwd me Willem de Veroveroare
*Robrecht I van Vloandern (ca. 1033-1093)
*Hendrik van Vloandern (ca.1035)
*Richard van Vloandern (ca.1050-1105)
Nôordpene

**Nôordpene** (officieel: *Noordpeene*, lokoale uutsproake *Peene*) is e gemêente in de Franschn Westoek van om en by de 700 inweuners. 't Dorp is enoemd na de Penebeke, e klêen reviertje dat doa passeert.  

## Geschiedenisse
Nôordpene is bekend in de geschiedenisse omwille van de *Slag an de Penebeke* in 1677, beter ekend ounger de noame de Slag by Kassel. Ter erinnerienge van de slag es ter sins april 2007 e bezoekerscenter 'Slag aan de Peene' ofte 'Maison de la Bataille'. Buutn oovr de slag zelve geeft 't bezoekerscenter ôok informatie oovr 't doagelykse leevn in Frans-Vloandern in de 18de êeuwe.

## Bekende inweuners
* Camille Looten: paster en grôotn vôorstander van 't Vlemsch.

## Vlams ounderwys
De klêne joungers in de schole kunn sedert kort Vlemsch lêern.
## Bronn


## Externe koppelienge
* Officieeln website
Twiddegroadsvergelykinge

'n **twiddegroadsvergelykinge** of **kwadroatische vergelykinge** is 'n vergelykinge van de vorme

:\,ax^2 + bx + c = 0,

waarin da a, b en c (reële of complexe) constanten zyn, met a \not = 0. 

'n Twiddegroadsvergelykinge moet ounder andre upgelost worden by 't bepoaln van de nulpunten van 'n twiddegroadsfunctie.

## Algemêne uplossingsmethode
Het getal D = b²- 4ac noemn we den discriminant van de vergelykinge. 

D'er zyn drie gevalln:

**D* > 0,  toen zyn d'er twêe verschillende reële uplossingn *x*1 en *x*2.
**D* = 0,  toen zyn d'er twêe gelykige reële uplossingn *x*1 = *x*2.
**D* x_{1,2} = \frac{-b \pm \sqrt{b^2 - 4ac}}{2a}.

Vôorbild:
:\,5x^2-6x+1=0

Doaby is *a* = 5, *b* = -6 en *c* = 1. Dus is *D* = 6² - 4.5.1 = 16 > 0. D'er zyn dus  twêe uplossingn:

:x_1 = \frac{ 6 + \sqrt{16}}{2.5} = 1  
:x_2 = \frac{ 6 - \sqrt{16}}{2.5} = \frac {1}{5}  

## Som- en productformulen

De twêe uplossingn voldoên an de formules van Viète:

Som:\, s = x_1 + x_2 = \frac{-b}{a} 

Product:\, p = x_1 x_2 = \frac{c}{a} 

Vôorbild:
:\,x^2-5x+6=0

Doaby is *a* = 1, *b* = -5 en *c* = 6.
Dus s = 5 en p = 6. Nu kan je dus uut 't ôofd twêe getalln vindn die doaran vuldôen, noamelik x = 2 en x = 3.
Elisa Waut

thumb|<center>Elsje Helewaut (2008) in de Ark van Zarren
**Elisa Waut** es nen West-Vlamsche muziekgroep die in de joarn '80 en '90 succes oat in België.

## Geschiedenisse
De groep es begunn toen da broere en zuster Hans en Els Helewaut tôopegingn met de basspeler Chery Derycke, die van Red Zebra overkwam. Udder bekendeid kreegn ze deurda ze Humo's Rock Rally wounn in 1984. Z'ein tot in 1985 gewacht voo uddern debuut mini-LP uut te bringn mè zes nummeroos ip 'Elisa Waut'. Ze lietn udder kenn deur gevoelige poppy nummeroos me een bitje jazz in. Ze moakn nog vier geweune ploatn, om in 1990 te stoppn. In 1995 keun ze't nie loatn, en bringn ze een nieuwe CD uut: Angelus en in 1998 de CD Mystica.

Els en Hans ieldn êest nen *Bodyshop* wienkel oopn in 't centrum van Brugge. Elsje Helewaut bouwde doarachter t'hope met eur partner Chery een oude boerderye in Zarrn omme toet de bed & breakfast "Ark van Zarren". D' openienge was in 2003. Z' en ook e gelyknoamige wienkel in Brugge ip de plekke van de vroegere Bodyshop.

## Bezettienge
*Els Helewaut: zang
*Hans Helewaut: toetsn
*Chery Derycke: ol de reste

## Ploatn
*1985: Elisa Waut
*1986: Growing Pain
*1987: Commedia
*1989: Bloom Boom
*1990: Wood Nymph Blonde
*1995: Angelus
*1998: Mystica
*2015: Portraits And Landscapes

## Bekenste singles
*Four times more
*Don't be mad, get even
*Sailors don't cry (titelnummer van de gelyknoamige film)
Êestegroadsvergelykinge

'n **Êestegroadsvergelykinge** of **lineaire vergelykinge** is 'n vergelykinge van de vorme

:\,ax + b = 0, waarin da a,b \in \mathbb{R}, a \ne 0.

'n Êestegroadsvergelykinge moet ounder andre upgelost worden by 't bepoaln van de nulpunten van 'n êestegroadsfunctie. 

## Algemêne uplossingsmethode

ax + b = 0 of ax = -b of x = -\frac {b}{a}.

Vôorbild:

2x - 3 = 0 \equiv  x = \frac {3}{2}
26 ogustus

**26 ogustus** is den 238stn dag van 't joar (239stn dag in e schrikkeljoar) in de Gregorioansche kalender. Nog 127 doagn tout 't ende van 't joar.
## Geboorn
*1980 - Chris Pine, Amerikoanschn acteur
## Gestorvn
*1346 - Lodewyk I van Vloandern
*1346 - Jan van Luxemburg, keunienk van Boheemn
*1830 - Jan Robert Calloigne, beeldhouwer en stadsarchitect van Brugge
1346

1343 - 1344 - 1345 - **1346** - 1347 - 1348 - 1349
't Joar **1346** was e geweun joar die begost ip e zundag in de Julioansche kalender.
## Gebeurtenissen
thumb|Slag by Crécy
* 26 januoari - Keizer Lodewyk den Beier benoemt zyn vrouwe Margaretha II van Henegouwn tout gravinne van Henegouwn en Holland.
* 11 juli - Achter da paus Clemens VI keizer Lodewyk den Beier were in de ban hè gedoan, kiest e deel van de keurvorstn Karel IV, de zeune van keunink Jan de Blendn van Boheemn, tout (tegen)keunink van Duytsland.
* 12 juli - Edward III van Ingeland landt in Normandië.
* 26 juli - Beleg van Caen: 't leger van Edward III verovert de stad Caen.
* 26 ogustus - Slag by Crécy: D' Ingelsche ounder Edward III versloan de Fransche ounder Philippe VI in den eerste grote veldslag van den Hounderdjoarign Oorlog.
* 4 september - Edward III begunt de belegeringe van Calais. 
* 17 oktober - Slag by Neville's Cross: De Schotten ounder keunink David II, die Ingeland zyn binnengevallen, wordn verslegen by Durham. David II wordt ipgesloten in de Tower of London. 
* 26 november - Karel IV wordt in Bonn gekroond tout Roomsche keunink.
## Geboren
* 20 juli - Margaretha, Ingelsche prinsesse van 't Huys Plantagenet
* Philippe van Rouvres, groaf en hertog van Bourgondië 
## Gestorvn
* 4 meie - Simon de Mirabello, Vlamsche bankier
* 10 ogustus - Philippe van Bourgondië, groaf van Auvergne en Boulogne 
* 26 ogustus - Lodewyk I van Vloandern
* 26 ogustus - Jan van Luxemburg (de blendn), keunienk van Boheemn
* oktober - Catharina van Valois, titulair keizerinne van Constantinopel
1067

1064 - 1065 - 1066 - **1067** - 1068 - 1069 - 1070
't Joar **1067** is 't 67e joar in de 11e eeuwe volgenst de christelikke joartellienge.
## Geboorn
*Ari Þorgilsson, Yslandse geschiedschryver  (joartal by benadering, gestorvn 1148)
## Gestorvn
*1 - Boudewyn V van Vloandern
Loaknandel

[thumb|right|De [Loaknolle van Yper, symbool van de rykdom]]
De **loaknandel** woas êen van de vôornoamste bronn van rykdom in 't Groafschap Vloandern. 

In Vloandern en in ander kuststreekn van de Lêge Lann en de menschen ossan ol schoapn ekwikt. Van de wulle miekn ze klêers e sarzen. De Romeinn boffnde in 'n 3n êeuw ol over de fraks uut Dôornik en Atrecht. In 'n 11sn êeuw kwam de loaknindustrie styf op, me nog ossan Atrecht als belangrykstn stad. Op 't ende van 11sn êeuw woarn 't de steedn mêer in 't nôordn die voropliepn: Rysel, Dowaai, Saint-Omer.

Oaverwege 'n 13sn êeuw woarn Brugge, Gent en Yper (de *Trias Flandriae*) 't mêest ekend vo enunder loakn. Iddern stad probeerde uut te blienkn in êen of ander specialiteit. De kruustochtn miekn 't Vlams loakn oek bekend by de keuniengn en 'n oadel van vele vrimde lann. 

De beste wulle kwaam uut Iengeland. Vloandern wos e grôotn ofnemer van die wulle, en dat gaf dikkers miserie mi de keunienk van Vrankryk (de lêenêre van 't Groafschap Vloandern). Peis moa an de episode mi Jacob van Artevelde. 

In vele Vlamsche steedn ku je nu nog ossan zien oevele rykdom da de loaknindustrie en de loaknandel opleverde.
Prins Laurent

thumb|Prins Laurent
**Laurent Benoît Baudouin Marie** (Brussel, 19 oktober 1963), prins van België, is et derde kiend van keunienk Albert II en keuniginne Paola. 

## Studies
Achter zyn middelboare schole kiest 'n vo de marine. In 1985 wordt 'n officier, 4 joar loater lutenant ter zêe en in 1994 kapiting. Ook in 1994 wordt 'n voorzitter van vzw KINT. 

## Gezin
Den 12stn april 2003 trouwt 'n me Claire Cooms. Ze krygn 3 kienders:
* Louise (6 februoari 2004)
* Nicolas en Aymeric (13 december 2005)

## Schandaaln
Achter de geboorte van de tweelienk Nicolas en Aymeric probeert 'n d' eerste foto's vor e grôte somme geld te verkoopn an e weekblad.

In januoari 2007 moet 'n as êerste Belgische prins getuugn up e proces. Ne gift toe dat 'n me 't geld van de marine zen uus, Villa Clémentine in Tervuren, gerenoveerd et. De villa is eigndom van de "Koninklijke Schenking".

In juli 2007 rakt et bekend dat 'n 2/3 va zyn subsidies kwytspeelt vo zyn vzw KINT omda z' under bezigoudn me gevalln woarvo dat er ander organisaties bestoan.
19 oktober

**19 oktober** is den 292stn dag van 't joar (293stn dag in e schrikkeljoar) in de gregorioansche kalender. 't Volgn nog 73 doagn toet 't ende van 't joar.
## Geboorn
* 1962 - Lieven Verstraete
* 1963 - Laurent van België
## Gestorvn
* 993 - Konrad I van Bourgondië
13 december

## Geboorn
* 1989 - Taylor Swift
* 2005 - prinsn Nicolas en Emeryck va België.

## Gestorvn
* 838 - Pepeyn I van Aquitanië
* 1466 - Donatello